Omnibus presentes litteras inspecturis Joanes, decanus capelle ducis, et magister Guillermus decanus christianitatis diuionensis in Domino salutem. Nouerit uniuersitas vestra quod constituti in presentia nostra Huo, clericus et Furcaudus, fratres, filii defuncti Hugonis dicti Gibuini de Cuntigneio militis extra omnem auœriam positi, animarum suarum saluti consulere cupientes, in bona mentis et corporis dispositione existentes, pro ipsarum animarum suarum et Guillelmi fratris eorum defuncti et omnium antecessorum suorum remedio, dederunt et concesserunt in puram et perpetuam elemosinam Deo et ecclesie Sancti Stephani diuionensis et canonicis ibidem Deo seruientibus decem solidos diuionenses censuales qui eis debebantur singulis annis super vineas inferius annotatas, videlicet super vineam Dominici de Burco sitam ante Sanctum Martinum, quinque denarios, super vineam Vieneti Louuair sitam in vico Sancti Martini quatuor denarios et obolum; super vineam Rogarii Lou Torneor sitam in vico Sancti Martini quatuor denarios; super vineam Gilete de Cimiterio tres denarios et obolum; super vineam Goolini quatuor denarios et obolum; super vineam Petri de Tarsu octo denarios; super vineam Viuiani sitam en Coefroide sex denarios; super vineam Petri Buchalle sitam in vico Sancti Martini octo denarios; super vineam Colini Loubot sitam en Coefroide sex denarios; super vineam Templariorum sitam in via Mugneroce octo denarios; super vineam fratrum hospitalis ierusolimitani sitam ibidem nouem denarios; super vineam Auberici Billote octo denarios; super vineam leprosorum Diuionis sitam en Coefrode duo solidos; super vineam filii Gras de Pani duo denarios; super vineam Constantini Arnaut decem et octo denarios. De quibus decem solidos censuales dicti Huo et Fourcaudus, se coram nobis deuestientes, omnino predictam ecclesiam et canonicos eiusdem corporaliter inuestierunt, et in verum dominium pepetuamque possessionem miserunt, volentes et concedentes ut illi qui vineas debentes dictam elemosinam possident et possidebunt decetero et etiam ipse vinee ad reddendum ipsos decem solidos annis singulis in pepetuum decetero predicte ecclesie, et in ipsa ecclesia teneantur et obligentur predicte ecclesie sicut erant eisdem fratribus antea obligate. In cuius rei testimonium ad petitionem dictorum fratrum presentibus litteris sigilla nostra apposuimus. Actum anno Domini M°. CC°. quadragesimo tertio, mense maio.